[{"text_idx": "#000000", "text": "Perspektivoj de lingva komunikado en EU"}, {"text_idx": "#000002", "text": "Lige kun la 101a UK en Nitro okazis pluraj arang\u0302oj, inter kiuj estis lingvopolitika konferenco pri perspektivoj de lingva komunikado en la Eu\u0306ropa Unio, sub au\u0306spicio de ministro pri eksterlandaj kaj eu\u0306ropaj aferoj Miroslav Lajc\u030ca\u0301k. La konferenco estis arang\u0302ita la 28-29an de julio 2016 en la Universitato de Konstanteno la Filozofo en Nitro. La konferencaj laborlingvoj estis la slovaka, angla kaj Esperanto kun simultana interpretado."}, {"text_idx": "#000003", "text": "La konferenco celis diskuti la problemaron de tri bazaj temoj:"}, {"text_idx": "#000007", "text": "La konferencon malfermis la universitata vicrektoro prof. Gabriela Mis\u030ci\u0301kova\u0301 kaj prezidanto de UEA prof. Mark Fettes. La enkondukan paroladon faris EU-komisionano Vytenis Andriukaitis. En sia parolado \u2013 en Esperanto! \u2013 li akcentis, ke la angla estas tre utila kaj disvastigita lingvo en la hodiau\u0306a mondo, sed neniam g\u0302i povas disponigi la egalecon en la komunikado, kiun donas la neu\u0306trala lingvo Esperanto, kaj disponigas nemerititajn privilegiojn al la denaskaj uzantoj de la angla."}, {"text_idx": "#000008", "text": "En la plenkunsido estis prelegoj de prof. Eva Pola\u0301kova\u0301 (Universitato Matej Bel, Banska\u0301 Bystrica) \u201cAktivaj\u0302oj de la slovaka civitana platformo en la kampo de internacia komunikado\u201d, d-ro Ildiko\u0301 Vanc\u030co (Universitato de Konstanteno la Filozofo) \u201cEu\u0306ropa lingva reg\u0302imo: nacioj, minoritatoj, lingvoj\u201d, Sea\u0301n O\u0301 Rain (Irlando) \u201cPropedeu\u0306tika aliro al la plibonigo de la lingva instruado\u201d."}, {"text_idx": "#000009", "text": "La posttagmezo de la unua tago estis dedic\u0302ita al diskutoj pri detalaj demandoj de la apartaj temoj, kiuj kreis vere laboran atmosferon. En la dua tago dau\u0306ris la diskutoj. Sekvis fina plenkunsido gvidita de prof. Humprey Tonkin (Universitato de Hartford, Usono)."}, {"text_idx": "#000010", "text": "Fine de la konferenco estis akceptitaj tri deklaracioj kun rekomendoj adresitaj al la Eu\u0306ropa Komisiono kaj al registaroj de la EU-s\u0302tatoj. Ili estas tro ampleksaj por reciti ilin komplete, sed mi mencias jenan konstaton:"}, {"text_idx": "#000014", "text": "\u2013 La institucioj de EU devus disvolvi aktivan politikon por kontrau\u0306i lingvan diskriminacion. Ekzemple, dungado devos neniam diskriminacii denaskajn parolantojn de iu ajn lingvo, c\u0302u lau\u0306jure c\u0302u en la praktiko."}, {"text_idx": "#000016", "text": "En la konferenco kiel ora fadeno videblis la alvoko al forigo de la diskriminacio dominanta en la nuntempa internacia lingva komunikado. La rezultoj de la konferenco formulitaj en konkretaj rekomendoj postulas renkontan starpunkton de EU kiel tuto kaj de la registaroj de la membros\u0302tatoj por s\u0302ang\u0302o de la nuna kaosa, maljusta lingvopolitiko en Eu\u0306ropo al tiu, bazig\u0302anta sur la kontrau\u0306diskriminaciaj principoj."}, {"text_idx": "#000018", "text": "La programo de la konferenco."}]